Bretagne/Korpus-divyezhek-brezhoneg-galleg huggingface dataset:
Avec le Conseil départemental, ce sont des relations de confiance, fondées sur le partage de valeurs et d’objectifs. 
Gant ar C’huzul-departamant hor bez darempredoù a fiziañs, diazezet war ar memes talvoudoù hag ar memes palioù.
À une époque où les financements publics sont en baisse, l’UBO se réjouit de pouvoir toujours compter sur son soutien. 
En ur mare ma tigresk an arc’hantañ publik ez eo laouen SBI pa c’hall kontañ war e skoazell bepred.
Représentant des bénéficiaires du RSA en 2015 lors de l’élaboration du Plan départemental d’insertion.
Dileuriad an dud a oa gant ar c’h-KOKEO e 2015 pa oa bet savet ar Steuñv-departamant evit ar c’henemprañ.
Je suis content d’apporter ma modeste pierre à l’édifice. 
Laouen on o tegas ma zamm skodenn.
Être associé à cette démarche me donne le sentiment de ne plus être mis au ban de la société et d’être redevenu quelqu’un d’utile à la collectivité. 
Pa gemeran perzh en difraeoù-se e kav din n’on ket forbannet ken eus ar gevredigezh hag ez on adarre unan talvoudus d’an holl.
Je suis heureux d’observer que plusieurs réflexions qui avaient émergé lors de l’évaluation ont été reprises dans un schéma pluriannuel, qui va permettre de mieux définir les objectifs et les modalités du soutien du Département à la langue bretonne. 
Laouen on o welet ez eus bet adkemeret meur a soñj hag a oa deuet war-c’horre e-pad ar priziañ e-barzh ur brastres liesvloaziek. Gantañ e vo gallet spisaat gwelloc’h petra a vo graet evit ar brezhoneg, ha penaos e vo sikouret gant an Departamant.
De l’idée à l’inauguration, vie de l’assemblée départementale.
Eus ar soñj d’an digoradur, buhez ar vodadeg-departamant.
Chaque conseiller.ère départemental.e est membre de l’une de ces commissions : Solidarités, enfance, famille / Territoires et environnement / Insertion, emploi, développement, attractivité / Ressources, finances, évaluation. 
Pep kuzulierez-departamant ha pep kuzulier-departamant zo ezel eus unan eus ar bodadoù-mañ : Kenskoazell, bugale, familhoù / Tiriadoù hag endro / Kenemprañ, implij, diorren, dedennusted / Danvez, arc’hant, priziañ.
Ces commissions donnent un avis sur chacun des rapports soumis au vote. 
Gant ar bodadoù-se e vez roet un ali diwar-benn kement danevell a voter warni.
Chaque année, environ 690 délibérations sont ainsi adoptées.
Bep bloaz e vez degemeret war-dro 690 divizadeg evel-se.
54 conseillères départementales et conseillers départementaux. 
54 a guzulierezed-departamant hag a guzulierien-departamant.
Ils sont élus au suffrage universel direct, en binôme femme-homme, pour 6 ans, dans les 27 cantons du Finistère. 
Dilennet int dre ar mouezhiañ hollek eeun, e koubladoù plac’h-paotr, evit 6 vloaz, er 27 kanton a zo e Penn-ar-Bed.
Ils siègent au sein de l’Assemblée départementale. 
Sezañ a reont er Vodadeg-departamant.
Ils ont des contacts très réguliers avec les citoyen.ne.s, les acteurs de la vie locale dans le cadre de leurs représentations. 
Dre o dileuriadur o devez darempredoù ingal gant ar geodedourien, an obererien eus buhez ar vro.
Ils travaillent avec les agents du Département pour faire avancer des projets et des actions.
Labourat a reont asambles gant gwazourien an Departamant da lakaat ar raktresoù hag an oberoù da vont war-raok.
Ces séances, organisées une fois par trimestre, sur un ou deux jours, permettent de débattre des grandes questions engageant l’avenir du Département et notamment du budget. 
Renket e vez an dalc’hoù-se bep tri miz, e-pad un deiz pe zaou. Ganto e c’haller breutaat sujedoù pouezus evit amzer da zont an Departamant, ar budjed da skouer.
Ces séances sont publiques, tout citoyen.ne peut y assister.
Foran eo an dalc’hoù-se ha pep keodedour a c’hall dont dezho.
Elles exécutent le budget voté en finançant les actions et projets portés par le Conseil départemental. 
Arc’hantañ a reont oberoù ha raktresoù ar C’huzul-departamant gant ar budjed a zo bet votet.
En Finistère tou.te.s les élu.e.s du Conseil départemental y siègent (dans d’autres Départements, c’est généralement seulement une partie de l’Assemblée).
E Penn-ar-Bed e sez holl dilennidi ar C’huzul-departamant enno (e Departamantoù all ne vez nemet ul lodenn eus ar Vodadeg peurliesañ).
L'équipe de gauche qui vous représente au Conseil départemental du Finistère met en œuvre les orientations politiques pour lesquelles vous nous avez élus. 
Gant ar skipailh eus an tu-kleiz a zileur ac’hanoc’h er C’huzul-departamant e vez lakaet da dalvezout ar politikerezhioù o deus graet deoc’h votiñ evidomp.
Nous sommes unis dans l’action parce que nous sommes forts des valeurs que nous portons. 
Unanet omp en hon obererezh peogwir omp kreñv abalamour d’hon talvoudoù.
La volonté de vous rendre compte du travail accompli est traduite dans ce document qui illustre notre détermination. 
Fellout a ra deomp rentañ kont deoc’h eus al labour a zo bet sevenet, hag an dra-se a weler a-walc’h gant an teul-mañ a ziskouez pegen mennet omp.
Nous viendrons d’ailleurs à votre rencontre dans les prochains mois pour vous en faire part. 
A-hend-all e teuimp davedoc’h er mizioù da zont evit kontañ eus kement-se deoc’h.
Dans la confusion ambiante, nous réaffirmons notre ancrage à gauche et nos priorités en matière de solidarités et d’attractivité des territoires.
Er reustl a zo er mare-mañ e embannomp adarre ez omp eus an tu-kleiz, hag e fell deomp labourat da gentañ evit ar genskoazell ha dedennusted an tiriadoù.
Encore faut-il que nous puissions exécuter les budgets que nous votons. 
Evit-se e rankomp gallout lakaat ar budjedoù a votomp da dalvezout.
En effet, la proposition de contrat pour encadrer les dépenses des collectivités par l’État pose un problème politique et juridique. 
Rak diwar ar gevrat kinniget gant ar Stad evit kontrollañ dispignoù ar strollegezhioù e sav diaesterioù politikel ha lezennel.
Politique, en remettant en cause la légitimité de décision des élu.es locaux et juridique car la libre administration des collectivités territoriales est un principe garanti par la constitution. 
Politikel, pa laka galloud divizout an dilennidi lec’hel e bili-bann, ha lezennel rak melestradurezh frank ar strollegezhioù tiriadel zo ur bennaenn gwarantet gant ar vonreizh.
Le principe d’un contrat, c’est d’être conclu sur la base d’engagements réciproques. 
Ret eo d’ar c’hevratoù bezañ diazezet war engouestloù kemm-ouzh-kemm.
Nous le savons, l’hypercentralisation est nocive pour notre Pays. 
Gouzout a reomp ez eo noazus ar re-holl a greizennañ d’hor Bro.
Elle y installe des déséquilibres importants. 
Lakaat a ra digempouez ken-ha-ken enni.
La décentralisation voulue par la Gauche il y a bientôt quarante ans demeure d’une modernité certaine. 
An digreizennañ lusket gant an Tu-kleiz daou-ugent vloaz zo pe dost a chom un dra vodern evit gwir.
Lui tourner le dos ne prépare en rien l’avenir.
Pa droer kein outañ ne brienter ket an amzer da zont e feson ebet.
Pour autant, notre équipe porte avec vigueur un service public qui sait évoluer, se transformer et se réformer. 
Daoust da gement-se, hor skipailh a ro bec’h evit ur servij publik hag a oar emdreiñ, cheñch hag adreizhañ e-unan.
Nous nous y employons au quotidien en interaction avec les agents de notre collectivité et les représentants associatifs, économiques et politiques de notre département.
Bemdez e labouromp evit-se, asambles gant gwazourien hor strollegezh ha dileuridi kevredigezhel, ekonomikel ha politikel hon departamant.
Parce qu’agir solidairement est le fondement de notre action, notre cap est clair pour le Finistère, territoire d’avenir.
Labourat asambles eo diazez hon obererezh, setu eo sklaer hon hent evit Penn-ar-Bed, un tiriad evit an amzer da zont.
Les élus de la majorité départementale « Finistère et solidaires ».
Dilennidi ar muianiver en departamant « Penn-ar-Bed ha kenskoazell ».
Le bilan d’une gestion socialiste du département.
Bilañs ur mererezh sokialour eus an departamant.
Les élus de l’Alliance s’opposent à la gestion du département par la majorité socialiste actuelle.
Enebiñ a ra dilennidi an Emglev ouzh mererezh an departamant gant ar muianiver sokialour a vremañ.
Elle a engagé la collectivité dans un cercle vicieux qui consiste à augmenter les dépenses de fonctionnement, tout en augmentant les impôts et en réduisant l’investissement.
Hennezh en deus lakaet ar strollegezh en ur c’helc’h bac’h : kreskiñ an dispignoù evit ar mont en-dro, e-ser kreskiñ an tailhoù ha digreskiñ ar postadurioù.
L’Alliance pour le Finistère propose exactement l’inverse. 
An Emglev evit Penn-ar-Bed a ginnig ar c’hontrol-bev.
Une diminution des frais de fonctionnement, notamment en augmentant le temps de travail des agents à 35 heures, ce qui n’est toujours pas le cas aujourd’hui. 
Digreskiñ ar mizoù evit ar mont en-dro, kreskiñ amzer labour ar wazourien betek 35 eurvezh, da skouer, pa ne vez ket kont evel-se atav en deiz hiziv.
Une baisse des impôts : l’Alliance a proposé une baisse des impôts à hauteur de 4 millions d’euros lors du Budget voté en janvier. 
Digreskiñ an tailhoù : kinniget e oa bet gant an Emglev sevel 4 milion a euroioù nebeutoc’h gant an tailhoù pa oa bet votet ar budjed e miz Genver.
Cette proposition a été rejetée. 
Distaolet e oa bet ar c’hinnig-se.
Une hausse des investissements, en particulier dans les routes et les collèges, alors que le département a fait le choix de supprimer l’aide à la voirie communale et de revenir sur son engagement de créer un second collège à Landerneau.
Postañ muioc’h a arc’hant, en hentoù hag er skolajoù dreist-holl, pa’z eus bet choazet gant an departamant lemel ar skoazell evit hentoù ar c’humunioù ha terriñ e c’her pa bromete sevel un eil skolaj e Landerne.
L’Alliance pour le Finistère pense en effet qu’une autre gestion départementale est possible. 
Evit gwir e kav d’an Emglev evit Penn-ar-Bed e c’haller merañ an departamant en ur mod all.
En évaluant scrupuleusement les politiques départementales, il est possible de dégager des marges de manœuvres pour mener des actions de terrain attendues par les Finistériens.
Ma prizier rik-ha-rik politikerezhioù an departamant e c’haller kavout arc’hant d’ober traoù war an dachenn, traoù hag a vez gortozet gant tud Penn-ar-Bed.
Les élus de l’alliance pour le Finistère.
Dilennidi an emglev evit Penn-ar-Bed.
Renforcer le pouvoir local.
Kreñvaat ar galloud lec’hel.
Le Finistère regorge de jeunes instruits et formés. 
E Penn-ar-Bed ez eus e-leizh a yaouankizoù desket ha stummet.
Cependant, l’emploi n’est pas toujours au rendez-vous, faute, entre-autres, de moyens suffisants mis en place par un État qui centralise les ressources et les activités à Paris tout en privilégiant une politique de métropolisation à outrance sur le reste du territoire. 
Koulskoude ne gavont ket labour atav, dre faot, e-mesk traoù all, an diouer a vinvioù hag a arc’hant lakaet gant ar Stad a greizenn an danvez hag an obererezh e Pariz, e-ser ober a-zevri gant ur politikerezh evit ar meurgêrioù er peurrest eus ar vro.
Résultat : les jeunes migrent vers les grandes villes déjà surpeuplées pour des conditions de vie souvent médiocres et un loyer au-dessus de leurs moyens. 
Dre-se ez a ar yaouankizoù d’ar c’hêrioù bras, tudet re stank dija, ma vevont a-grip hag a-grap alies, gant feurmoù n’o devez ket aez da baeañ.
Pourtant, les Finistériens continuent de se battre pour conserver leurs services de proximité tels que transports, collèges et hôpitaux.
Koulskoude e talc’h tud Penn-ar-Bed da stourm evit mirout servijoù tost dezho, evel an treuzdougen, ar skolajoù hag an ospitalioù.
Sans quoi le Penn Ar Bed ne peut rester attractif et se développer. 
Anez da se ne c’hall ket Penn-ar-Bed derc’hel da zedennañ tud ha diorren.
En réalité, seul un véritable pouvoir régional permettrait de préserver l’avenir de la Bretagne et du bien vivre en Finistère.
E gwirionez n’eus nemet ur gwir c’halloud rannvroel a gement a c’hallfe gwareziñ amzer da zont Breizh hag ar bevañ mat e Penn-ar-Bed.
Penser les mots de la folie.
Prederiañ e gerioù ar follentez.
La folie occupe une place importante dans la culture et la société de la Renaissance. 
Ur plas pouezus he doa ar follentez e sevenadur hag e kevredigezh an Azginivelezh.
La figure du fou quitte le rôle marginal qu’il a au Moyen Âge pour se retrouver au centre des préoccupations artistiques et littéraires.
Patrom ar foll n’en doa nemet ur roll vihan e-pad ar Grennamzer, ha setu eñ da neuze e-kreiz ar prederioù a-fet an arz hag al lennegezh.
Les mots « folie » et « fou » renvoient à plusieurs réalités en se doublant d’un certain nombre de termes latins. 
Traoù disheñvel a vez merket gant ar gerioù « follentez » ha « foll », ha meur a dermen latin a oa evito.
On appelait furiosus le fou criminel qu’on enferme ; insipiens l’insensé qui s’oppose au sage, stultus ou fatuus l’idiot, ou le sot, qui se caractérise par sa stupidité, et l’insanus le fou malade qu’on soigne.
Ober a raed furiosus eus ar foll torfedour a veze bac’het ; insipiens eus an den diboell a enebed ouzh ar fur, stultus pe fatuus eus an diod, pe ar sod, heverk abalamour d’e sotoni, hag insanus eus ar foll klañv a sogned.
Au-delà de ces significations, le terme « folie » reste à la Renaissance (et jusqu’à nos jours) un terme extrêmement ambivalent qui permet d’interroger aussi bien l’état de la société que l’identité de l’homme.
En tu-hont d’ar sterioù-se e chom ar ger « follentez », en Azginivelezh (ha betek an deiz hiziv), un termen forc’hellek-kenañ. Gantañ e c’haller en em soñjal ken war stad ar gevredigezh, ken war identelezh an den.
Dépeindre un monde à l’envers.
Depegn ur bed en tu-gin.
À la fin du Moyen Âge et au début de la Renaissance, l’Europe est plongée dans un climat de pessimisme. 
E fin ar Grennamzer hag e penn kentañ an Azginivelezh e oa an drougwelañs o ren en Europa.
La Peste noire au milieu du 14e siècle, la guerre de Cent Ans, la menace d’une invasion turque et surtout la crise de l’Église remettent en question l’ordre du monde et sèment une peur profonde de la fin des temps.
Gant ar Vosenn du e-kreiz ar 14vet kantved, ar brezel Kant Vloaz, gourdrouz un aloubadeg gant an Durked ha dreist-holl gwall reuz an Iliz, e oa bet lakaet urzh ar bed e bili-bann ha hadet aon ruz rak fin an amzerioù.
La folie est alors vue comme la cause du désordre universel et l’image même d’un monde corrompu. 
Da neuze e veze gwelet ar follentez evel pennkaoz an dizurzh en hollved, ha skeudenn ur bed brein end-eeun.
Selon les prédicateurs de l’époque, ce sont les hommes qui par leurs péchés ont provoqué la colère de Dieu et reçoivent leur juste punition.
Hervez prezegerien ar mare-se e oa an dud a oa bet kaoz da fulor Doue dre o fec’hedoù, hag int da vezañ kastizet evel ma oa dleet.
L’art flamand met en évidence cette idée de la folie à travers les paysages fantastiques et oniriques de Jérôme Bosch, les portraits grotesques de Quentin Metsys ou encore les scènes de genre de Pieter Bruegel l’Ancien. 
An arz flamank a laka ar meizad-se eus ar follentez war wel dre ar gweledvaoù faltazius ha hunvreel gant Jheronimus Bosch, ar poltredoù chin gant Quinten Massijs peotramant an taolennoù eus ar vuhez pemdez gant Pieter Bruegel An Henañ.
Pour ces artistes, la folie devient un prétexte pour questionner le monde.
Evit an arzourien-se e oa deuet ar follentez da vezañ un digarez d’en em soñjal war ar bed.
Soigner, quels remèdes ?
Sognal, peseurt remedoù ?
Depuis l’Antiquité, le terme folie peut renvoyer à une maladie de la tête due à un déséquilibre des humeurs. 
Abaoe an Henamzer e c’halle ar ger follentez ober dave d’ur c’hleñved eus ar penn abalamour d’an digempouez ma oa an imorioù ennañ.
L’excès de chaque humeur, dans le corps, peut engendrer un type de « folie » comme la léthargie, la frénésie ou la mélancolie. 
Diwar ar re-holl a gement imor a oa er c’horf e c’halle dont meur a seurt « follentez » evel an derzhienn-gousk, ar frenezi pe ar velkoni.
À la Renaissance, le fou désigne donc, dans un cadre médical, l’individu qui doit recevoir un traitement. 
En Azginivelezh eta, ar foll a verke, evit ar vezeien, an hini a ranke bezañ louzaouet.
Mais faute d’une médecine spécialisée, les soins de la folie ont alors souvent un caractère expérimental.
Met defot ur vezegiezh ispisialaet e veze ar prederioù evit ar re foll taolioù-arnod alies.
Au Moyen Âge, se répand également l’idée que la folie est l’œuvre du diable. 
Er Grennamzer e soñjed ivez muioc’h-mui e oa ar follentez oberenn an diaoul.
C’est alors l’Église qui prend en charge les fous pour les exorciser ou les envoyer en pèlerinage thérapeutique grâce à l’intercession des nombreux Saints protecteurs des fous.
Da neuze e oa an Iliz a rae war-dro ar re foll evit stoliañ anezho, pe kas anezho d’ober pirc’hirinajoù da bareañ a-drugarez ar Sent niverus a wareze ar soded.
Moquer les puissants.
Ober goap ouzh ar re c’halloudus.
Le personnage du fou est, au Moyen Âge et à la Renaissance, facilement identifiable. 
Aes e oa anavezout ar farouell, er Grennamzer hag en Azginivelezh.
Il est doté d’un certain nombre d’attributs comme le capuchon à oreilles d’âne, les grelots et la marotte. 
Gantañ e veze un toullad traouerezh evel ar penngab e zivskouarn azen, ar grizilhonoù hag ar vazh droch.
C’est ainsi qu’il apparaît dans les marges des manuscrits et dans les gravures des premiers livres imprimés où il amuse et guide le lecteur. 
Evel-se e teu war wel e marzoù an dornskridoù hag en engravadurioù al levrioù kentañ a zo bet moullet. Enno e tiskouez an hent d’al lennerien hag e tidu anezho.
Il est parfois l’élément discordant qui rappelle la vanité de la vie humaine.
A-wechoù e vez an elfenn dijaoj a zegas da soñj pegen aner eo buhez mab-den.
Le fou a également une existence réelle et un rôle propre, lors des fêtes liturgiques et populaires ou sur scène dans les farces et les sotties. 
Bez’ e oa eus ar farouelled evit gwir, hag ur roll dezho o-unan o deveze, e-pad ar gouelioù hag ar festoù, pe war al leurenn er pezhioù-c’hoari farsus hag er sotinajoù.
Dans l’espace urbain et sur scène, le fou met à profit son droit à la libre parole, se prend pour un roi et moque les puissants.
E kêr ha war al leurenn, ar farouell a gemere tro eus frankiz e gomz evit ober van e oa roue ha c’hoarzhin goap ouzh ar re c’halloudus.
Voguez pécheurs : folie négative.
Merdeit pec’herien : ar follentez fallakr.
Depuis le Moyen Âge, le fou est fréquemment représenté dans les marges des manuscrits bibliques, notamment au début du Psaume 52 
Abaoe ar Grennamzer e veze taolennet alies ar foll e marzoù dornskridoù ar Bibl, da skouer e penn kentañ ar Salm 52.
Le fou disait dans son cœur, Dieu n’existe pas. 
Ar foll a lavare en e askre, n’eus ket eus Doue.
Avec son entêtement, il incarne l’aveuglement humain. 
Gant e bennegezh e roe korf da zallentez mab-den.
Cette conception négative de la folie est au centre de l’œuvre de Sebastian Brant, La Nef des fous qui connaît un vif succès dès sa parution en 1494.
Emañ ar mod-se da welet ar follentez evel un dra fallakr e-kreiz oberenn Sebastian Brant, Lestr ar folled en doa graet berzh ken-ha-ken pa oa bet embannet e 1494.
Le livre déploie un long catalogue de types de folie représentant les vices et les péchés de la société. 
El levr-se e kaver un hir a gatalog eus ar seurtoù follentez, anezho techoù fall ha pec’hedoù ar gevredigezh.
Les fous sont embarqués sur une nef en chemin vers un pays utopique, la Narragonie, qu’ils n’atteindront jamais car la voie qu’ils empruntent est celle de la perdition.
Lakaet eo ar folled en ul lestr war-zu ur vro utopek, Narragonia, ha ne vo ket tizhet ganto biken rak an hent a yeont gantañ eo hini ar gollidigezh.
La faute capitale du fou n’est cependant pas tellement le vice ou le péché mais plutôt le refus de se reconnaître comme fou. 
Brasañ faot ar foll n’eo ket kement-se an tech fall pe ar pec’hed, met kentoc’h nac’h anzav ez eo foll.
C’est un miroir que Brant tend au lecteur.
Ur melezour an hini a zo astennet d’al lennerien gant Brant.
Sous le masque de la folie.
Dindan maskl ar follentez.
Dans l’Éloge de la folie publiée en 1511, Érasme donne la parole à Dame Folie qui énumère, dans un discours ironique et humoristique, les aspects positifs de la folie. 
E-barzh Meuleudi d’ar follentez, embannet e 1511, Erasmus a ro ar gaoz d’an Itron Follentez, ha hi hag ober ar roll eus perzhioù mat ar follentez, en ur brezegenn goapaus ha fentus.
Puissance vitale, elle donnerait à la vie tout son charme et sa valeur. 
Ur galloud eus ar vuhez e vefe, ha reiñ a rafe da honnezh kement tra a ra dezhi bezañ plijus ha talvoudus.
Mais ce faisant, elle développe en creux une critique de la société et surtout des hommes d’Église.
Met e-ser ober an dra-se e kav abeg, hep en lavaret, er gevredigezh ha dreist-holl en dud a Iliz.
Le lecteur se rend compte alors que, derrière l’apparence comique, la folie délivre un message plus sage qu’il n’y paraît. 
Neuze, a-dreñv an doare farsus, e kompren al lennerien penaos e lavar ar follentez traoù furoc’h eget na ziskouezont bezañ.
Le livre se dévoile ainsi en tant que satire dans laquelle la voix de la folie n’est qu’un dispositif rhétorique ingénieux qui permet à l’auteur de s’exprimer librement sans devoir assumer la responsabilité de ses paroles : sous le masque de la folie.
Rak-se e weler ez eo al levr ur skrid flemmus, ha n’eo mouezh ar follentez nemet un doare ijinek da skrivañ hag a ra d’an aozour gallout displegañ e soñj en e frankiz, hep rankout sammañ karg e gomzoù : dindan maskl ar follentez.
Depuis le Moyen Âge, les princes ont l’habitude de s’entourer d’êtres « grotesques » comme les nains dont la difformité, par contraste, met en valeur leur beauté. 
Abaoe ar Grennamzer e veze kustum ar briñsed da gaout tud « chin » en-dro dezho, evel ar gorred a lakae o c’hened-int war wel gant an disneuz ma oant.
Le fou aussi trouve sa place à la cour. 
Ur plas en deveze ar farouell el lez ivez.
Il est le double ridicule du monarque : tandis que l’un tient le sceptre, l’autre brandit la marotte.
Doubl lu ar roue a oa anezhañ : tra ma veze dalc’het ar vazh-roue gant an eil e veze bantet ar vazh droc’h gant egile.
Le fou est bien traité à la cour et ses costumes sont souvent extrêmement luxueux. 
Ober brav d’ar farouell a raed el lez, hag alies en deveze gwiskamantoù pompadus-kenañ.
En échange, il doit divertir le souverain. 
En eskemm ouzh kement-se e ranke diduañ ar roue.
Les courtisans disent ce que le roi veut bien entendre pour s’attirer ses faveurs. 
Gant al lesaourien e veze lavaret ar pezh a felle d’ar roue klevet, dezho da vezañ deuet-mat dezhañ.
Le fou au contraire a le privilège de s’exprimer librement, pour faire rire, certes, mais également pour donner des conseils ou dévoiler des intrigues.
Ar farouell, er c’hontrol, a c’halle lavaret ar pezh a gare, evit lakaat da c’hoarzhin, a-dra-sur, met ivez evit reiñ kuzulioù pe diskuliañ itrikoù.
Car malgré lui, le fou est souvent bien sage. 
Rak en desped dezhañ e veze fur ar farouell alies.
C’est le cas de Triboulet, bouffon de Louis XII puis de François Ier dont François Rabelais fait le portrait littéraire dans son Pantagruel en 1532.
Evel-se e oa kont gant Triboulet, farouell Loeiz XII ha Frañsez Iañ da-c’houde. Graet e oa bet e boltred lennegel gant François Rabelais e-barzh Pantagruel e 1532.
Dans les villes, à la cour, dans l’art ou dans les livres, la folie renvoie, à la Renaissance, aux notions d’écart et d’inversion. 
Er c’hêrioù, el lez, en arz pe el levrioù : en Azginivelezh e laka ar follentez da soñjal e traoù disheñvel, eilpennet.
Écart à une norme, elle désigne l’anormal, l’immoral, le pécheur. 
Disheñvel eo diouzh ur reolenn hag e tiskouez ar pezh n’eo ket reizh, a zo divat, ar pec’her.
Elle est l’envers des valeurs établies, l’envers de l’ordre et bien sûr, l’envers de la raison, de la sagesse.
Kontrol eo d’an talvoudoù degemeret, d’an urzh vat, hag evel-just d’ar poell, d’ar furnez.
Toutefois, des auteurs comme Érasme et Rabelais s’interrogent sur la réversibilité du couple raison-folie au point que la folie prend des airs de sagesse. 
Koulskoude, skrivagnerien zo, evel Erasmus pe Rabelais, a glask gouzout hag-eñ e c’haller eilpennañ ar c’houblad poell-follentez, ken e seblant ar follentez bezañ furnez.
De même, le fou du roi qui s’écarte de la société de cour par son costume et son comportement, peut exprimer la plus pure vérité en esquivant l’ordre du discours.
Memes mod, farouell ar roue zo disheñvel diouzh an dud all el lez dre e wiskamant hag e emzalc’h, met gallout a ra lavaret ar wirionez rik en ur dremen e-bioù urzh ar prezeg.
Quand la normalité est marquée par la fausseté, l’anormal s’écarte par sa sincérité. 
Pa vez merket ar reizhded gant ar falsentez, e vez disheñvel an hini direizh dre e wirionded.
Une question s’impose alors : sommes-nous fous dans un monde sage ou sages dans un monde fou ?
Ur goulenn a zeu d’hor spered da neuze : daoust ha foll omp en ur bed fur, pe fur en ur bed foll ?
Les pèlerinages à visée thérapeutique recourent à l’intercession d’un saint guérisseur. 
Er pirc’hirinajoù da bareañ e c’houlenned hanterouriezh sent yac’haerien.
Pendant neuf jours, les fous s’adonnent à des dévotions diverses et à des exorcismes. 
E-pad nav deiz en em roe ar re foll da bedennoù a bep seurt ha da stoliadurioù.
Ces pratiques, qui n’excluent pas la violence, visent moins à soigner le fou d’une maladie qu’à le libérer du diable qui l’habite. 
Gant an traoù-se, a c’halle bezañ feuls a-wechoù, ne glasked ket kement-se remediñ kleñved ar re foll, met kentoc’h dieubiñ anezho diouzh an diaouloù a oa enno.
Nombreux sont les saints invoqués pour guérir de la folie : saint Mathurin en Seine-et-Marne, saint Méen en Ille-et-Vilaine, saint Acaire dans le Nord, saint Colomban dans le Morbihan ; le pèlerinage de sainte Dymphne à Geel (actuelle Belgique) est le plus connu.
Sent niverus a beded evit pareañ ar follentez : sant Matilin e Seine-et-Marne, sant Meven en Il-ha-Gwilen, sant Acaire en Norzh, sant Koulman er Mor-Bihan ; pirc’hinaj santez Dympna e Geel (e Belgia bremañ) e oa an hini brudetañ.
À la Renaissance, la maladie mentale n’existe pas dans son sens actuel. 
En Azginivelezh ne oa ket eus ar c’hleñvedoù-spered er ster a vremañ.
Elle est la conséquence d’un déséquilibre des humeurs, ces liquides contenus dans le corps. 
Dont a raent eus an digempouez en imorioù, anezho dourennoù hag a oa e-barzh ar c’horf.
La bile jaune entraîne la frénésie ou folie furieuse, la bile noire la mélancolie et le flegme la léthargie. 
Abalamour d’ar vestl velen e veze frenezi pe egar, abalamour d’ar vestl du e veze melkoni, hag abalamour d’ar flumm e veze terzhienn-gousk.
Le traitement de ces différentes affections va de la saignée à l’application de baumes en passant par la prise de calmants et de toniques à base de plantes ou d’évacuants comme l’ellébore.
Evit remediñ an drougoù-se e c’halled gwadañ an dud, lakaat traetoù warno, peotramant lakaat anezho da gemer louzeier diwar plant da sioulaat pe da reiñ nerzh, peotramant louzeier da skarzhañ an droug evel an evor.
La représentation du fou se codifie à la fin du Moyen Âge. 
E fin ar Grennamzer e oa bet savet pimpatrom ar farouell.
Le fou se confond dès lors avec sa folle apparence. 
Diwar neuze e oa kemmesket ar farouell gant e neuz foll.
Il porte un capuchon à oreilles d’âne, symbole de stupidité et d’entêtement. 
Dougen a rae ur penngab gant divskouarn azen, arouez ar sotoni hag an aheurterezh.
Les couleurs de son vêtement, généralement vert et jaune, renvoient au désordre, soit par leur signification symbolique, soit par l’effet discordant de leur combinaison. 
Liv e zilhad, gwer ha melen peurliesañ, a lakae da soñjal en dizurzh, pe dre o sterioù arouezel, pe dre an divalav ma oa ar meskaj anezho.
Le tintement des grelots, marqué par la dissonance, complète sa tenue. 
Ouzhpenn-se e oa tinterezh ar grizilhonoù a verke an diskordañs.
Enfin, le fameux bâton qu’il tient dans la main, appelé marotte, est orné d’une petite tête de fou lui renvoyant sa propre image.
Erfin, ar vazh vrudet a oa gantañ en e zorn, anvet bazh droc’h, hag a oa kinklet gant ur pennig foll ma c’halle gwelet e skeudenn dezhañ e-unan.
Les sociétés joyeuses.
Ar c’hevredigezhioù joaius.
Attestées depuis le 12e siècle, les « fêtes des fous » sont des festivités organisées par le clergé pendant la période de Noël. 
Gouzout a reer e oa eus « gouelioù ar re foll » abaoe an 12vet kantved. Bez’ e oant gouelioù renket gant ar c’hloer e-pad mare an Nedeleg.
Parodies du rituel liturgique, elles consistent en un renversement de la hiérarchie cléricale. 
Parodiennoù eus al lid relijiel e oant, ha ganto e oa eilpennet renkadurezh ar c’hloer.
Ces fêtes se détachent peu à peu du cadre religieux pour se transformer en fêtes populaires. 
Tamm-ha-tamm e oa bet distaget ar gouelioù-se diouzh ar relijion, hag e oant deuet da vezañ festoù-pobl.
En ville apparaissent alors des associations de jeunes gens qu’on appelle les « sociétés joyeuses ». 
Da neuze, e kêr, e oa deuet bodadoù tud yaouank war wel, a raed « kevredigezhioù joaius » anezho.
Sous la tutelle de leur prince élu, elles organisent des fêtes qui sont souvent accompagnées de représentations théâtrales.
Dindan gward o friñs dilennet e aozent festoù ma veze pezhioù-c’hoari alies.
Il s’agit d’une forme théâtrale comique dans laquelle deux ou trois sots jouent les rôles principaux, porte-paroles d’un monde considéré comme fou. 
Un doare teatr fentus eo, ma vez c’hoariet ar rolloù pennañ gant daou pe dri sod a gomz en anv ur bed a gonter da sot.
Principalement représentée dans le cadre des fêtes populaires organisées par les confréries joyeuses, la sottie est souvent accompagnée de deux autres formes théâtrales : la moralité et la farce. 
C’hoariet e veze ar sotinajoù dreist-holl da-geñver festoù-pobl aozet gant ar c’henvreuriezhoù joaius. Alies a veze daou stumm teatr all asambles ganto : ar c’helennadurezhioù hag ar farsadennoù.
Elle ne repose pas sur une action dramatique mais consiste en une parade désordonnée dont le but est d’attirer le public. 
Ne oant ket diazezet war un istor : bez’ e oant kentoc’h komediennoù dizurzh, graet evit desachañ an dud.
Elle crée ainsi un lieu réservé au jeu verbal et à la libre parole où folie et sagesse se confondent. 
Rak-se ez aent d’ober lec’hioù miret evit c’hoari ar gaoz hag ar gomz dieub, ma veze mesket ar follentez hag ar furnez.
Pierre Gringoire en profite en 1512 dans son Jeu du prince des Sots pour attaquer le pape et l’Église.
E 1512 e oa bet kemeret tro eus kement-se gant Pierre Gringoire e C’hoari priñs ar Soded evit tagañ ar pab hag an Iliz.
Le livre imprimé pour la première fois, à Bâle, le jour de carnaval 1494 est un succès. 
Embannet e oa bet al levr evit ar wech kentañ e Basel, da zeiz meurlarjez e 1494, ha berzh en doa graet.
Dès 1497, il est traduit en latin puis se diffuse rapidement en Europe grâce aux traductions française, anglaise et flamande. 
Kerkent hag e 1497 e oa bet troet e latin, ha goude-se e oa bet skignet buan en Europa dre an troidigezhioù gallek, saoznek ha flamantek anezhañ.
Il devient également un modèle pour de nombreuses adaptations et imitations. 
Deuet e oa ivez da vezañ ur patrom evit aozadennoù ha dezrevelladennoù a-leizh.
Les 113 gravures sur bois qui illustrent le texte original sont pour la plupart de la main d’Albrecht Dürer.
Gant Albrecht Dürer e oa bet graet an darn vrasañ eus ar 113 engravadur war goad a skeudenn an destenn orin.
Sébastien Brant (1458-1521).
Sebastian Brant.
Juriste, moraliste, humaniste et poète alsacien.
Gwiraour, kentelier, humanour ha barzh elzasat.
Il était le fils d’un aubergiste strasbourgeois,
Mab e oa d’un tavarnour eus Strasbourg.
Il étudie le droit à Bâle, où il obtient son doctorat en 1489 et enseigne jusqu’en 1500. 
Studiet en doa ar gwir e Basel m’en doa tapet e zoktorelezh e 1489 ha ma oa bet kelenner betek 1500.
Lors de l’adhésion de Bâle à la Confédération suisse (1499), il décide de retourner à Strasbourg, où il est nommé secrétaire municipal en 1503. 
Pa oa emezelet Basel er C’hengevread suis (1499) en doa divizet distreiñ da Strasbourg, ma oa bet anvet da sekretour-kêr e 1503.
L’empereur Maximilien Ier lui confie la charge de conseiller impérial. 
Fiziet e oa bet ar garg a guzulier-impalaer ennañ gant an impalaer Masimilian Iañ.
Auteur de La Nef des fous, il est également connu pour ses ouvrages juridiques et un recueil de poésie, les Varia Carmina (1498).
Aozer Lestr ar folled eo, ha brudet eo ivez evit e levrioù diwar-benn ar gwir hag un dastumad barzhonegoù, ar Varia Carmina (1498).
Érasme (1467-1536).
Erasmus (1467-1536).
Illustre représentant de l’humanisme européen.
Humanour europat illur.
Né de condition modeste à Rotterdam, il étudie à Paris et devient docteur en théologie à Turin. 
Ganet e oa bet en ur familh paour a-walc’h e Rotterdam. Bet e oa war e studi e Pariz ha deuet e oa da vezañ doktor war an deologiezh e Torino.
Il est l’un des pionniers de l’Évangélisme, qui est marqué par une attitude critique envers l’Église et par la volonté de retrouver et diffuser l’Évangile. 
Unan eus diaraogerien an Avielouriezh e oa bet, pa gave abeg en Iliz ha pa felle dezhañ adkavout ha skignañ an Aviel.
Il s’oppose toutefois à Luther en défendant l’unité chrétienne contre les positions extrêmes. 
A-enep Luther e oa avat, rak difenn a rae an unaniezh kristen diouzh ar mennadoù divoder.
Érudit universel et grand voyageur, il est en lien avec de nombreuses personnalités contemporaines.
Ur gouizieg e oa war an holl dachennoù hag ur beajour bras. Darempredet en doa e-leizh a bennoù-bras eus e amzer.
Le livre paraît pour la première fois à Paris en 1511 sous le titre Moriae encomium. 
Embannet e oa bet al levr evit ar wech kentañ e Pariz e 1511, gant an titl Moriae encomium.
Il connaît immédiatement un grand succès et de nouvelles éditions voient rapidement le jour à Paris, Anvers, Strasbourg, Bâle et Venise. 
Diouzhtu-kaer en doa graet berzh ken-ha-ken, hag adembannet e oa bet e Pariz, Antwerpen, Strasbourg, Basel ha Venezia.
Le nom d’Érasme est désormais d’avantage attaché à ce petit livre qu’au recueil volumineux d’Adages qu’il a publié en 1500. 
Bremañ, pa gomzer eus Erasmus e soñjer el levrig-mañ kentoc’h eget el levr bras a Lavarioù-pobl en doa embannet e 1500.
Âgé de 18 ans, Hans Holbein le Jeune réalise sur l’exemplaire de son professeur de latin Myconius, 82 dessins en 10 jours, qui reprennent en partie les thèmes iconographiques de la Nef des fous.
Pa oa oadet a 18 vloaz, war ar skouerenn eus al levr a oa da v-Myconius, e gelenner latin, Hans Holbein ar Yaouankañ en doa savet 82 dresadenn e-korf 10 deiz. Er re-se en doa adkemeret un darn eus temoù ar skeudennoù e-barzh Lestr ar folled.
Rabelais (1483-1553).
Rabelais (1483-1553).
Écrivain et humaniste français de la Renaissance.
Skrivagner hag humanour gall eus an Azginivelezh.
Fils d’un avocat aisé de Chinon, il reçoit sa première formation chez les Cordeliers et les Bénédictins, apprend le latin, le grec et découvre l’humanisme. 
Mab e oa d’un alvokad pinvidik eus Chinon. Desavet e oa bet da gentañ gant ar Gordennerien ha menec’h sant Benead, desket en doa latin, gresianeg ha graet en doa anaoudegezh gant an humanouriezh.
Il entame ensuite des études de médecine à Montpellier et devient médecin à Lyon où il publie son premier roman, Pantagruel, en 1532. 
Goude-se e oa bet war e studi medisinerezh e Montpelhièr hag e oa aet da vedisin e Lyon m’en doa embannet e romant kentañ, Pantagruel, e 1532.
Sous la protection de la famille du Bellay il fait plusieurs voyages à Rome, devient prêtre séculier et poursuit son œuvre littéraire.
Dindan gwarez ar famih Du Bellay en doa graet meur a veaj da Roma, e oa deuet da vezañ beleg en ur barrez hag en doa kendalc’het gant e oberenn lennegel.
Le but du jeu est de se débarrasser en premier des 7 cartes distribuées au début du jeu.
Er c’hoari-mañ e klasker bezañ an hini kentañ o’n em zizober eus ar 7 kartenn ingalet e penn kentañ ar c’hoari.
Nombre de joueurs : de 2 à 4 joueurs.
Niver a c’hoarierien : eus 2 da 4 c’hoarier.
On ouvre la donne avec une carte aléatoire de la pioche, puis chaque joueur pose chacun son tour une seule carte de la même couleur que la dernière (exemple : 9 bleu sur un 1 bleu) ou du même numéro (exemple 7 vert sur un 7 rouge) ou une carte spéciale (voir ci-dessous). 
Pigosal a reer ur gartenn diwar zegouezh, ha goude-se, pep c’hoarier a laka pep hini d’e dro ur gartenn eus ar memes liv hag an hini ziwezhañ (da skouer : 9 glas war 1 glas) pe ur gartenn gant ar memes niverenn (da skouer 7 gwer war 7 ruz) pe ur gartenn ispisial (gwelet amañ dindan).
S’il ne peut pas jouer, il prend une carte de la pioche qu’il peut jouer si celle-ci débloque la situation, sinon il l’ajoute à son jeu.
Ma ne vez ket evit c’hoari ez a d’ar pigos, e c’hoari ar gartenn pigoset ma c’hall, peotramant e vir anezhi en e zorn.
Cartes speciales : le fou à la marotte vous a joué un mauvais tour, piochez 2 cartes.
Kartoù ispisial : ar farouell e vazh droch en deus graet un dro-gamm deoc’h : pigosit 2 gartenn.
Lorsqu’un "+2" est joué, le joueur suivant doit tirer 2 cartes dans la pioche et passer son tour. 
Pa vez c’hoariet "+2" e rank ar c’hoarier war-lerc’h mont 2 wech d’ar pigos ha paseal e dro.
Idem si c’est la première carte du talon. 
Memes tra pa vez kartenn gentañ ar pigos.
Une telle carte ne peut être jouée que sur une carte de la même couleur ou sur une autre carte « +2 ».
Ne c’hall ar gartenn-mañ bezañ lakaet nemet war ur gartenn eus ar memes liv pe war ur gartenn « +2 » all.
Vous êtes emporté par un charivari endiablé ! 
Kaset oc’h gant ur cholori bras !
La partie commence dans le sens des aiguilles d’une montre.
Kregiñ a ra ar bartiad a-du gant an heol.
Lorsque qu’un changement de sens est joué le sens du jeu est modifié. 
Pa vez c’hoariet ur gartenn « Cheñchamant tu » e cheñch tu ar c’hoari.
Ce statut reste jusqu’à ce qu’une autre carte changement de sens soit jouée. 
Chom a raio evel-se betek ma vo c’hoariet ur gartenn « Cheñchamant tu » all.
La carte ne peut être jouée que sur une carte de la même couleur ou sur une autre carte changement de sens.
Ne c’haller lakaat ar gartenn-mañ nemet war ur gartenn eus ar memes liv PE war ur gartenn « Cheñchamant tu » all.
Le médecin prescrit l’extraction de la pierre de folie, passez votre tour.
Lavaret a ra ar medisin e ranker tennañ maen ar follentez, paseit ho tro.
Lorsque la carte passer son tour est jouée, le joueur suivant ne peut pas poser de carte. 
Pa vez c’hoariet ar gartenn « Paseit ho tro » ne c’hall ket ar c’hoarier war-lerc’h lakaat ur gartenn.
La carte ne peut être jouée que sur une carte de la même couleur ou sur une autre carte passer son tour.
Ne c’haller lakaat ar gartenn-mañ nemet war ur gartenn eus ar memes liv PE war ur gartenn « Paseit ho tro » all.
Un vent de folie souffle sur la partie ! 
Ur folladenn zo o ren war ar bartiad !
Vous en verrez de toutes les couleurs !
A bep seurt livioù a vo gwelet !
Lorsqu’un joueur pose une carte Changement de couleur, il peut choisir une nouvelle couleur de jeu (rouge, vert, jaune ou bleu) ou décider de continuer avec la couleur actuelle. 
Pa vez lakaet ur gartenn « Cheñchamant liv » gant ur c’hoarier e c’hall hennezh choaz ul liv all evit ar c’hoari (ruz, gwer, melen pe glas) pe divizout kenderc’hel gant al liv a vremañ.
C’est ensuite au tour du joueur suivant de poser une carte de la couleur demandée.
Ret e vo d’ar c’hoarier war-lerc’h lakaat ur gartenn eus al liv goulennet.
Si un joueur n’a plus qu’une seule carte en main, il doit annoncer de manière distincte « fou ». 
Ma ne chom nemet ur gartenn e dorn ur c’hoarier e rank hennezh lavaret « farouell », uhel ha fraezh.
Si ce n’est pas fait et qu’un des adversaires lance « roi », il devra piocher deux cartes en pénalité.
Ma ne ra ket ha ma vez lavaret « roue » gant unan eus ar c’hoarierien all e vo kastizet hag e ranko mont div wech d’ar pigos.
Avec ses 3,50 m de haut et ses 30 tonnes, le menhir de Bodquelen marque le paysage de sa silhouette imposante.
Maen-hir Bodkelenn, 3,50 m uhelder dezhañ ha 30 tonenn a bouez ennañ, a weler mat en ardremez gant e stumm bras.
De section quadrangulaire, il est orienté vers la haute vallée du Sulon, affluent du Blavet. 
Pevarc’hornek eo ha troet war-zu traoñienn uhel ar Sulon, un adstêr d’ar Blavezh.
Sa position intermédiaire le place entre le sommet de crête et le bord de plateau.
Emañ etre lein ar gribenn ha lezenn ar bladenn.
Le menhir est en granit à gros grains, caractéristique du massif de Quintin, suggérant une extraction locale. 
Ar maen-hir zo e greunit greunennek-bras, dibar da dorosad Kintin, ar pezh a laka an den da soñjal e voe eztennet er vro.
L’irrégularité des faces, l’une plane, l’autre courbe, peut indiquer une extraction à flanc de crête. 
Dizingal eo e dalioù, plaen an eil ha kromm egile, ha kement-se a c’hallfe diskouez e voe eztennet eus krap ar gribenn.
Contemporaines des dolmens et allées couvertes, ces pierres ont été dressées durant le Néolithique entre 5000 et 2000 ans avant notre ère, période du développement de l’agriculture et de l’élevage, de la sédentarisation des populations et de l’émergence des grandes constructions en bois ou en pierres. 
Savet e voe ar mein-hir er memes koulz hag an taolioù-maen hag an alezioù toet, e Nevezoadvezh ar Maen, etre 5000 ha 2000 bloaz a-raok hon oadvezh, d’ar mare m’em ledas al labour-douar hag ar sevel loened, ma teuas an dud da vezañ divoneerien ha ma voe savet ar savadurioù bras kentañ e koad pe e mein.
Si leur rôle de point de repère dans le paysage va de soi, les fonctions de ces monolithes – monuments cultuels, marqueurs de territoires, commémoration d’un personnage ou événement important… - restent énigmatiques et soumises à discussion. 
Splann eo e c’hoarient o roll merkoù er maezioù met n’ouzer ket ervat  da betra e talveze ar pezhioù mein-se – da vonumantoù, da vevennañ kornioù-bro, da zerc’hel koun eus un den pe eus un darvoud a bouez… – ha kevrinus int bepred ha breud a vez diwar o fenn.
D’une hauteur de 7 m pour un poids avoisinant les 25 tonnes, le menhir de Goresto (ou Coz-Resto) est un des plus imposants du département des Côtes-d’Armor.
Paotr-saout ar Gorestoù, 7 m a uhelder dezhañ ha war-dro 25 tonenn a bouez ennañ, zo unan eus ar re vrasañ e departamant Aodoù-an-Arvor.
Gaultier du Mottay signale en 1885 que ce menhir aurait été frappé par la foudre. 
Gaultier du Mottay a skrivas, e 1885, e vije bet skoet ar maen-hir-se gant ar foeltr.
Il est en granit à gros grains caractéristique du massif de Quintin, suggérant une extraction locale.
E greunit greunennek-bras eo, ar pezh a ra d’an den soñjal e oa bet eztennet er vro.
Le menhir occupe une position dominante, en surplomb de la haute vallée du Sulon. 
En ul lec’h uhel emañ ar maen-hir, dreist traoñienn uhel ar Sulon.
Au Néolithique, il pouvait être en co-visibilité avec le menhir de Kergornec situé à 1,5 km, dans la commune de Saint-Gilles-Pligeaux. 
E Nevezoadvezh ar Maen e c’halled gwelet anezhañ asambles gant maen-hir Kergorneg, a oa 1,5 km pelloc’h, e kumun Sant-Jili-Plijo.
Il est à mettre en relation avec les deux autres petits menhirs de Goresto localisés à mi-pente de la colline à 200 m au sud-ouest. 
E darempred e oa, moarvat, gant daou vaen-hir bihan all eus ar Gorestoù, hag a zo e-kreiz ar bantenn, 200 m pelloc’h er mervent.
Contemporaines des dolmens et allées couvertes, ces pierres ont été dressées durant le Néolithique entre 5000 et 2000 ans avant notre ère, période du développement de l’agriculture et de l’élevage, de la sédentarisation des populations et de l’émergence des grandes constructions en bois ou en pierres. 
Savet e voe ar mein-hir-se er memes koulz hag an taolioù-maen hag an alezioù toet, e-pad Nevezoadvezh ar Maen, etre 5000 ha 2000 bloaz a-raok hon oadvezh, d’ar mare m’en em ledas al labour-douar hag ar sevel loened, ma teuas an dud da vezañ divoneerien ha ma voe savet ar savadurioù bras kentañ e koad pe e mein.
Si leur rôle de point de repère dans le paysage va de soi, les fonctions de ces monolithes – monuments cultuels, marqueurs de territoires, commémoration d’un personnage ou événement important… - restent énigmatiques et soumises à discussion. 
Splann eo e c’hoarient o roll merkoù er maezioù met n’ouzer ket ervat da betra e talveze ar pezhioù mein-se – da vonumantoù, da vevennañ kornioù-bro, da zerc’hel koun eus un den pe eus un darvoud a bouez… – ha kevrinus int bepred ha breud a vez diwar o fenn.
La forme fuselée du menhir de Kergornec 1 et ses 7 m de hauteur pour un poids de plus de 35 tonnes font de ce monument l’un des plus remarquables de Bretagne.
Maen-hir Kergorneg, 1, 7 m uhelder dezhañ hag ouzhpenn 35 tonenn a bouez ennañ, zo, gant e stumm gwerzhidet, unan eus monumantoù heverkañ Breizh.
La nature granitique de la pierre indique certainement une provenance du secteur où de nombreux blocs parsèment le sol.  
Diskouez a ra natur c’hreunitek ar maen e teu ar maen-hir-mañ eus an tolead, moarvat, pa’z eus bloc’hadoù stank war an douar.
Les affleurements granitiques voisins du menhir présentent des traces de débitage.
Ar greunit a zeu a-rez an douar e-kichen ar maen-hir, a weler roudoù diskolpañ warnañ.
Le menhir est en position dominante avec une vue panoramique sur la haute vallée du Sulon. 
En ul lec’h uhel emañ ar maen-hir hag ac’halese ez eus ur gwel meur war traoñienn uhel ar Sulon.
Au Néolithique, il était en possible co-visibilité avec le menhir de Goresto, situé à 1,5 km dans la commune de Canihuel.
E Nevezoadvezh ar Maen e c’halled gwelet anezhañ asambles gant maen-hir ar Gorestoù, a oa 1,5 km pelloc’h, e kumun Kanuhel.
Sa proximité avec le second menhir du site et celui de Goresto peut indiquer un ensemble homogène à l’origine.  
Dre m’emañ tost da eil maen-hir al lec’hienn ha da vaen-hir ar Gorestoù e c’haller soñjal ez aent d’ober un hollad unvan en deroù.
Contemporaines des dolmens et allées couvertes, ces pierres ont été dressées durant le Néolithique entre 5000 et 2000 ans avant notre ère, période du développement de l’agriculture et de l’élevage, de la sédentarisation des populations et de l’émergence des grandes constructions en bois ou en pierres. 
Savet e voe ar mein-hir-se er memes koulz hag an taolioù-maen hag an alezioù toet, e-pad Nevezoadvezh ar Maen, etre 5000 ha 2000 bloaz a-raok hon oadvezh, d’ar mare m’en em ledas al labour-douar hag ar sevel loened, ma teuas an dud da vezañ divoneerien ha ma voe savet ar savadurioù bras kentañ e koad pe e mein war wel.
Si leur rôle de point de repère dans le paysage va de soi, les fonctions de ces monolithes – monuments cultuels, marqueurs de territoires, commémoration d’un personnage ou événement important… - restent énigmatiques et soumises à discussion.
Splann eo e c’hoarient o roll merkoù er maezioù met ne ouzer ket ervat da betra e talveze ar pezhioù mein-se – da vonumantoù, da vevennañ kornioù-bro, da zerc’hel koun eus un den pe eus un darvoud a bouez… – ha kevrinus int bepred ha breud a vez diwar o fenn.
D’une hauteur de 4 m pour un poids estimé de 12 tonnes, ce menhir est également appelé Menhir-Gollen.
Ar maen-hir-mañ, 4 m uhelder dezhañ ha war-dro 12 tonenn a bouez ennañ, zo anvet Maen-hir Goleuenn ivez.
Il est en granit à gros grains caractéristique du massif de Quintin, suggérant une extraction locale et plusieurs blocs voisins présentent des traces de débitage.
E greunit greunennek-bras eus torosad Kintin eo, ar pezh a laka an den da soñjal e voe eztennet er vro ha meur a vloc’had tro-dro a weler roudoù diskolpañ warno.
Le secteur est parsemé de blocs de pierres dégagés par l’érosion. 
En tolead ez eus strewet bloc’hoù maen bet dizoloet gant ar c’hrignerezh.
Le menhir de Kergornec en faisait sûrement partie avant d’être utilisé comme pierre dressée.
Maen-hir Kergorneg 2 a oa ul lodenn anezhe, sur a-walc’h, a-raok bezañ implijet evel maen-sav.
Ses points communs d’ordre géographique et topographique avec ceux de Goresto et de Kergornec 1 laissent penser que ces trois monuments étaient en relation. 
An traoù boutin a-fet douaroniezh ha topografiezh a zo etre eñ, hini ar Gorestoù ha hini Kergorneg 1, a laka da soñjal e oa liammet an tri monumant-se.
Si leur rôle de point de repère dans le paysage va de soi, les fonctions de ces monolithes – monuments cultuels, marqueurs de territoires, commémoration d’un personnage ou événement important… - restent énigmatiques et soumises à discussion. 
Splann eo e talvezent da verkoù er maezioù met n’ouzer ket ervat c’hoazh da betra e talveze ar pezhioù mein-se – da vonumantoù, da vevennañ kornioù-bro, da zerc’hel koun eus un den pe eus un darvoud a bouez… – ha kevrinus int bepred ha breud a vez diwar o fenn.
Longue d’une douzaine de mètres pour une largeur de 1,60 m, l’allée couverte de Park Kerdic (ou Park Hiardé, appelée aussi « Toul e warranden », la grotte de la naine) est aujourd’hui ruinée et enchâssée dans un talus.
Alez toet Park Kerdig, (anvet « Toull ar waradenn » ivez), war-dro daouzek metr hirder hag 1,60 m uhelder dezhi, zo diskaret en deiz hiziv ha goloet gant ur c’hleuz.